Анэкъилъхухэр. 

 
   Анэкъилъхук1э сыкъулейщи  
  Сэ нэхъ мылъкуи сыхуэмей.   
 Тхьэ1ухуду си дэлъхуипл1ыр   
 Куэдрэ тхьэм сэ схуигъэпсэу.    
Къалъхужахэр нэхъ 1эф1ыжщи  
  Ахэр сэ фэзгъэц1ыхунщ -  
  Азэмэтрэ Темболэтрэ  
  Ди нэхъыжьу Толэ ейщ.   
 Щхьэбэринэу Альбэч ц1ык1уи   
 Къык1элъык1уэ Алик ейщ.  
  Астемыррэ Къантемыррэ  
  Ромэ тхьэм яхуигъэпсэу.  
  Ахьмэдрэ Къэплъэн ц1ык1урэ 
   Ди нэхъыщ1эм, Аслъэн ейщ. 
   Щ1алэ псыгъуэрэ дахащэу   
 Мухьэмэди ди1эщ дэ,   
 Ар унэц1эк1э нэгъуэщ1ми,
    Шыпхъу нэхъыжьым, Женэ ейщ.   
 Я гуф1эгъуэм дыхэмык1ыу  
  Щ1алэ ц1ык1ухэр тхьэм къигъэхъу, 
   Насыпыф1э ахэр хъуауэ  
  Дэ тлъагъуну дыщ1охъуэпс.   
 Иджы къок1уэхэр хъыджэбзхэр
 -    Лъагъуэ дахэ хеш Аринэ,   
 Ислъам ц1ык1уи абы тхуеп1.   
 Къык1элъык1уэр ди Маринэщ,   
 Къамылыфэу хъыджэбз ек1ущ. 
   Бзэ 1эф1 и1эщ ди Радимэ,  
   Нэжэгужэщ Лиля ц1ык1у,  
  Дакъэк1уатэмэ ди Бэлэ  
  Гушы1эшхуэ зыхэлъ ц1ыхущ. 
   Ди Марьянэ сырыху ц1ык1ущи    
И дахагъым нэр щ1есык1.   
 Щхьэцыгъуэшхуэр щ1ак1уэм хуэдэу    
Тхьэ1ухудщ ди Иннэ ц1ык1у.  
  Къык1элъык1уэ си Фаинэщ,   
 Щихум хуэдэу зэк1уж ц1ык1ущ.    
Зэшыпхъуищым ди нэхъыщ1эр   
 Дыригушхуэу Асиятщ
 -    И п1эщхьагък1и и мурадк1и  
  Насыпыф1э тхьэм ар тхуищ1.   
 Щ1эблэ къабзэхэщ согушхуэ.   
 Тхьэшхуэм сэ шыкур хузощ1.
          
  Къанкъул Феня, август 2003 гъ